**ՀԻՄՆԱՎՈՐՈՒՄ**

**«ՀՀ Լոռու մարզի Ալավերդի համայնքին գույք նվիրաբերելու մասին» Հայաստանի Հանրապետության կառավարության որոշման նախագծի ընդունման**

**Իրավական ակտի ընդունման անհրաժեշտությունը**

«ՀՀ Լոռու մարզի Ալավերդի համայնքին գույք նվիրաբերելու մասին Հայաստանի Հանրապետության կառավարության որոշման նախագծի ընդունման անհրաժեշտությունը պայմանավորված է հանրօգուտ նպատակներով, որոշման մեջ նշված գույքի հանձնումը Հայաստանի Հանրապետության Լոռու մարզի Ալավերդի համայքին կապահովի Ալավերդու թիվ 3 ՆՈՒՀ ՀՈԱԿ-ի բնականոն գործունեությունը:

Նախագիծը մշակվել է հիմք ընդունելով Հայաստանի Հանրապետության քաղաքացիական օրենսգրքի 605-րդ հոդվածը Հայաստանի Հանրապետության «Պետական կառավարչական հիմնարկների մասին» Հայաստանի Հանրապետության օրենքը:

**Ընթացիկ իրավիճակը և խնդիրները.**

Կառավարության որոշման մեջ նշված գույքը եղել է <<Հարավկովկասյան երկաթուղի>> ընկերության սեփականությունը, որը նվիրվել է պետությանը ի դեմս Ալավերդու թիվ 7 դպրոցի /անշարժ գույքի սեփականության իրավունքի գրանցման վկայական թիվ 969138, առ 21.01.2002թ,/: Նվիրաբերելուց առ այսօր նորոգման աշխատանքներ չի իրականացվել: Նվիրաբերման առաջարկվող գույքը նախագծով տիպային մանկապարտեզ է և առ այսօր դպրոցի կողմից չի օգտագործվել, վերանորոգման ենթակա է: Դպրոցը ուսումնական գործունեությունը իրականացնում է իրեն ամրացված մյուս մասնաշենքում, որի ընդհանուր մակերեսը 1485.8 քառ. մետր Է /անշարժ գույքի սեփականության իրավունքի գրանցման վկայական թիվ 969137, առ 21.01.2002թ,/: Ալավերդի համայքը թիվ 3 ՆՈՒՀ ՀՈԱԿ-ին հատկացնելու համար չունի համապատասխան շենք և նորը կառուցելու ֆինանսական միջոցներ:

**Տվյալ բնագավառում իրականացվող քաղաքականությունը.**

Պետական սեփականություն հանդիսացող, կրթական հաստատությանն ամրացված շենքը նվիրաբերվում է կրթական ծրագիր իրականացնող հաստատության:

Համայնքային և պետության սեփականության հստակեցում:

**Կարգավորման նպատակը և բնույթը.**

Գույքը համայնքային սեփականություն հանդիսանալու դեպքում համայնքի և բարերարների կողմից կարղ են իրականացվել ներդրումային ծրագրեր:

**Նախագծի մշակման գործընթացում ներգրավված ինստիտուտները և անձինք**.

Նախագիծը մշակելու համար հիմք է հանդիսացել Ալավերդի համայքի ղեկավարի 23.06.2016թ. թիվ 708 գրությունը:

Նախագծի մշակման աշխատանքներին ներգրավված է ՀՀ Լոռու մարզպետարանի աշխատակազմը:

**Ակնկալվող արդյունքը.**

Ալավերդի համայքի թիվ 3 ՆՈՒՀ ՀՈԱԿ-ը կգործի տիպային քարաշեն կառույցում: